Stjórnskipunar - og eftirlitsnefnd Alþingis ákvað á fundi sínum í morgun að ráðast í athugun á þeim staðhæfingum sem fram hafa komið , að Ísland sé eitt 23 landa sem hafi haft náið samstarf við NSA njósnastofnunina í Bandaríkjunum . Ég greindi frá þessu á Alþingi í morgun jafnframt því sem ég spurði forsætisráðherra , Sigmund Davíð Gunnlaugsson , hvort íslensk stjórnvöld hefðu formelga komið á framfæri mótmælum við njósnir Bandaríkjanna og hvort óskað hefði verið formlegra svara . Forsætisráðherra tók í einu og öllu undir sjónsarmið mín , kvaðst fagna því að Stjórnskipunar - og eftirlitsnenfd hafi ákveðið að taka málið til rannsóknar og sagði jafnframt að mótmælum og óskum um upplýisingar hefði verið komið á framfæri formlega . Forsætisráðherra hefur fallist á óskir mínar um að í næstu viku fari fram utandagskrárumræða um málið á Alþingi .